"Jambo", eli terve!
Takanani käyskentelee satoja villipetoja.
Olen Nairobin kansallispuistossa.
Tänään aion taistella leijonia vastaan paljain käsin -
vain hauskuuttaakseni teitä.
Lähtekää mukaan!
KÄÄNNEKOHTA Pois slummista
Olen Nairobin kansallispuistossa.
Kuten näette, eläimet vaeltavat näillä pelloilla vapaasti.
Tämä mies tuntee puiston läpikotaisin.
Puistonhoitaja Michael Wanga, -
kertoisitteko, kuinka monta nisäkäslajia täällä asustaa?
Tässä laumassa on noin 80 nisäkäslajia.
Siis 80? - Kyllä.
Kuinka paljon tilaa ne vaativat?
Itse kansallispuisto käsittää noin 117 neliökilometrin maa-alueen.
Puiston ympärillä on lisäksi noin 2000 neliökilometrin alue.
Mistä lajeista puhutaan, kun puhutaan isosta viisikosta?
Kun Keniassa puhutaan isosta viisikosta, -
sillä viitataan buffaloon, sarvikuonoon, -
joita meillä on kahta lajia, -
lisäksi viisikkoon kuuluu leijona, leopardi ja elefantti.
Näkeekö niitä täällä varmasti?
Kyllä. Niiden lisäksi täällä on muitakin suuria nisäkäslajeja.
Tuottajani haluavat, että menen gebardin häkkiin.
Huolestuin, koska en halua joutua gebardin kitaan.
Onko sen häkkiin turvallista mennä?
En aio ryhtyä ruokkimaan eläimiänne.
Gebardit ovat villieläimiä.
Ne voivat syödä ihmisiä.
Häkissä asustavat gebardit on adoptoitu pentuina.
Kesyjä kuin kissat. - Juuri niin.
Ne ovat silti villejä.
Kesyjä, mutta villejä. Mahdanko uskaltaa häkkiin?
Kiitos, herra Wanga.
Ohjelma jatkuu Nairobin savannilla.
Uskallanko astua gebardin häkkiin? Se selviää pian.
Gebardit tänne, kiitos.
KÄÄNNEKOHTA
"MINÄ ILOITSEN SUURESTI HERRASSA, -
MINUN SIELUNI RIEMUITSEE MINUN JUMALASSANI..." JES. 61:10
KÄÄNNEKOHTA
EI SORMIA HÄKKIIN
Täällä sitä ollaan eläinten seassa.
Tämä kaupunkilainen tietää enemmän seeproista kuin arvaattekaan.
Ne pysyttelevät laumana, -
koska viholliset menevät sekaisin nähdessään niin paljon juovia.
Seeprojen potkut ovat myös hyvin voimakkaita.
Seuraavan tarinamme naisella on lohdullinen ääni, -
jolla hän voi koskettaa monia.
OLEN AFRIKKALAINEN
Olen Sara Mitaru.
Äitini on embu ja isäni bere.
Keniassa kaikki tulee isän puolelta, joten olen bere.
Musiikin kautta voi kertoa ihmisille mitä vain, -
ja he kuuntelevat.
Afrikassa kiinnitetään huomiota musiikkiin.
Muutama YK:n edustaja näki minut, kun lauloin "Eri kengissä".
He pyysivät minua toimimaan YK:n totuuden lähettiläänä.
Tehtäväni on luoda toivoa laulujeni kautta.
Musiikkini on yhteiskunnallista.
Se kertoo Afrikan mantereesta ja siitä, miten meidän on muututtava.
Musiikkini on osa uskoani.
Saan joka vuosi seurakseni 4-5 tyttöä.
Vuoden aikana he tutustuvat työhöni ja vievät sitä eteenpäin.
Jokainen heistä tekee saman taas neljälle tytölle.
15-20 vuoden päästä meillä on toivottavasti joukko muusikoita, -
jotka parantavat maailmaa.
Jumalan valtakunta etenee musiikin välityksellä Afrikassa.
Ei-kristitty ei pysähdy kuuntelemaan saarnoja, -
mutta kaunista laulua hän kuuntelee.
Kaunis laulu voi jäädä sydämeen ja johtaa hänet Kristuksen luo.
Se voi tapahtua hänen kotonaan.
Äidiksi tuleminen ja lapsen saaminen -
on auttanut minua ymmärtämään elämän arvon.
Käytöksemme vaikuttaa muihin ihmisiin.
Olen ymmärtänyt, mitä vastuu merkitsee.
Mitä toivon Afrikalle?
Afrikkalaisten on tajuttava oma arvonsa maailmassa.
Afrikka on maailman tulevaisuus.
Afrikan hetki on tullut.
Toivon afrikkalaisten ymmärtävän mantereensa mahdollisuudet.
Toivon länsimaailman ymmärtävän ne.
Afrikkalaiset ovat mahtavia ihmisiä.
Heillä on valtavasti luonnonvaroja, ja he todella uskovat Jumalaan.
Muuta ei tarvita.
Olen Sara Mitaru, afrikkalainen.
OLEN AFRIKKALAINEN.
Sara Mitarusta tulee minulle mieleen Mary Makeiba.
Molemmat muuttavat maailmaa äänellään.
Haluan rohkaista sinua.
Käytä lahjojasi ja anna Jumalan koskettaa kauttasi miljoonia.
Seuraavaksi tapaamme miehen, joka kohosi slummeista parrasvaloihin.
KÄÄNNEKOHTA
"NIIN EI SIIS ISTUTTAJA OLE MITÄÄN, EIKÄ KASTELIJAKAAN, -
VAAN JUMALA, JOKA KASVUN ANTAA." 1. KOR. 3:7
KÄÄNNEKOHTA
Olen yhä täällä Nairobin kansallispuistossa.
Tässä on korkein kohta, josta näkee koko kauniin maiseman.
Suosittelen matkaa tänne.
Kenia on todella kaunis maa, mutta täällä on myös slummeja.
Seuraavan tarinan mies eli riippuvuuksiensa orjana.
Tässä on hänen tarinansa.
Kenialaiset tuntevat kasvoni, ääneni ja työni.
Esittelen itseni teille muille.
Nimeni on Johnson Mwakazi ja olen kenialainen uutisankkuri.
Elämäni alkoi Kiberan slummissa.
Minulla ei ollut esikuvia.
Isäni oli juoppo. Hän menetti työpaikkansa sen takia.
Se oli erityisen vaikeaa äidilleni.
Hän työskenteli siivoojana.
Asuimme mutatalossa, johon ei tullut vettä.
Pääsimme kylpyyn kerran viikossa.
Vessa oli ulkona, ja sinne oli matkaa.
Yöllä sinne oli vaarallista mennä.
Silloin piti tehdä tarpeensa sisälle ja siivota ne aamulla.
Kun olin 14-vuotias, ystäväni näytti minulle pornoa.
Siitä alkoi loputon tunteen etsiminen.
Se ei tuo koskaan rauhaa.
Oli päiviä, jolloin katsoin elokuvia tauotta.
Se hämmensi ajatuksiani ja ymmärrystäni omasta arvostani.
Kävin äitini kanssa keskustassa olevassa kirkossa.
Monet ihmettelevät, miksi kävimme keskustan kirkossa.
Meidän piti maksaa bussilipuista.
Sain nähdä, mitä slummin ulkopuolella oli.
Kibera ei ollut enää koko elämäni.
Tulin uskoon yläasteella.
Yksi asia muuttui elämässäni.
Kun vielä harrastin pornon katselua ja itsetyydytystä, -
toivoin vain sen pysyvän salassa.
Uskoon tultuani ymmärsin, että se oli syntiä -
Jumalaa ja omaa ruumistani vastaan.
Silloin huusin Jumalaa avuksi. Pyysin häntä poistamaan sen.
Jumala odotti, kunnes olin hiljaa.
Kuulin hiljaisen äänen, joka sanoi: "Rakastan sinua".
Koin sen hyvin voimakkaasti.
Jumala vakuutti minulle, että hän on aina ollut kanssani.
Hän on kanssani yhä.
Hän käski minua pidättäytymään kolmen kuukauden ajan.
Sen sijaan kävin kirkossa.
Illalla menin kotiin ja vietin aikaa perheeni kanssa.
Välillä lankesin taas, mutta Jumala ei ollut vihainen.
Hän kehotti minua nousemaan ylös ja jatkamaan taas.
Hän johdatti minua eteenpäin.
Kun jouduin kiusaukseen, en halunnut enää tehdä syntiä -
rakastavaa isääni vastaan.
Kannustimena ei ollut pelko, vaan rakkaus.
Kerran näin erään nuorten teatteriryhmän esiintyvän.
Liityin siihen, ja sain roolin yhdessä sketsissä.
Olin kertojan roolissa.
Ryhmän fasilitaattori sanoi, että minulla on upea ääni.
Sain tunteen, että minulla oli jotain annettavaa.
Jumala herätti minut päivittäin puoli kuudelta.
En ymmärtänyt, miksi.
Hän johdatti minut tänne.
Sitten aloin tehdä ääniharjoituksia.
Nyt ymmärrän, että Jumala valmisti minua.
En tiennyt, mihin hän oli minua johdattamassa.
Nyt ymmärrän, että Jumala valmisteli ääntäni, -
jotta voisin tehdä työtäni mediassa.
Muistan, mistä tulin.
Nykyään kuljen hienoissa vaatteissa, -
ja kaikki tuntevat minut.
Kun muistan, mistä Jumala minut toi, -
voin nöyrtyä.
Kristus sanoi, että ne, jotka alentavat itsensä, ylennetään.
Kun nöyrryn, Jumala opettaa minulle teitään.
Kun tulee aika antaa kunnia, -
annan sen vain Jumalalle.
Minut luotiin, jotta voisin heijastaa Jumalan kunniaa.
Ehkä sinäkin olet tullut riippuvaiseksi jostakin asiasta, -
oli se sitten huumeet tai porno.
Ne estävät sinua toteuttamasta itseäsi.
Jeesus tuli maailmaan, jotta saisit vapauden.
Oletko epäonnistunut yrityksissäsi päästä eroon riippuvuudesta?
Jeesus antaa sinulle siihen voiman. Hänen veressään on voimaa.
Kuinka pääset alkuun?
Kutsu hänet sydämeesi.
Muuta ei tarvita.
Puhu Jeesukselle. Hän maksoi hinnan puolestasi.
Rukoile kanssani.
Herra, Jeesus, -
minun on päästävä eroon riippuvuuksistani.
Minäkin haluan päästä parrasvaloihin.
Haluan, että ihmiset voivat minussa nähdä sinun suuret tekosi.
Tarvitsen apuasi.
Jeesus, tule elämääni.
Lähetä luokseni ihmisiä, jotka voivat auttaa minua.
Lähetä heidät jo tänään luokseni.
Pyydän tätä Jeesuksen nimessä, aamen.
Jos rukoilit tämän rukouksen, apu on jo matkalla.
Me haluamme kuulla sinusta.
Jos näet ruudussa numeron, soita meille.
Kenenkään ei ole tarkoitus jäädä yksin.
Seuraavaksi on luvassa musiikkia.
KÄÄNNEKOHTA
"EIKÖ VIITTÄ VARPUSTA MYYDÄ KAHTEEN ROPOON?
EIKÄ JUMALA OLE YHTÄKÄÄN NIISTÄ UNHOTTANUT.
ÄLKÄÄ PELJÄTKÖ; -
TE OLETTE SUUREMPIARVOISET KUIN MONTA VARPUSTA." Luuk. 12:6-7
Kenian vierailumme aikana hotellihuoneemme tarjosi -
Nairobi Serena Hotel.
Tämä on kansallispuiston orpokoti.
Täällä elää hylättyjä ja loukkaantuneita eläimiä.
Ensin tervehdin Talekia.
Se näyttää olevan syömässä. Syö jotain ruhoa.
Tuohon häkkiin en kyllä mene.
En halua tulla syödyksi. Siksi tapasinkin kenialaisen muusikon, -
Mercy Masikan, joka ei syö ihmisiä.
Keskustelimme hänen musiikistaan.
Mercy Masika, tervetuloa ohjelmaan.
Kiitos kutsusta.
Sinä aloitit laulamisen varhain. Se johtui äidistäsi.
Ja isästäni. -Oliko hänkin laulaja?
Isälläni oli ihan oma kuoro.
Hän vaati, että esiinnymme hänelle joka ilta.
Ihanko totta? - Kyllä. Meidän oli miellytettävä häntä.
Oliko se kasvatusta vai hauskanpitoa? -Molempia.
Ymmärrän.
Missä vaiheessa Jeesuksesta tuli sinua koskettava asia -
sen sijaan, että se olisi koskettanut vain vanhempiasi?
Milloin tulit uskoon?
Silloin, kun olin lukiossa.
Jobin kirjassa sanotaan, -
että vanhurskaus koituu meidän omaksi parhaaksemme.
Pahuus ei vahingoita Jumalaa, vaan meitä itseämme.
Sitä ennen luulin, että hyvistä teoistani on hyötyä Jumalalle.
Ymmärsin, että jos toimin oikein, se hyödyttää minua itseäni.
Päätin elää oikein, -
koska en halunnut joutua katumaan asioita.
Olit siis noin 16-vuotias.
Kuulitko jonkin palavan saarnan isältäsi, -
vai oliko prosessi pitempiaikainen?
Saiko jokin laulu tai saarna sinut tekemään sen päätöksen, -
että haluat seurata Jeesusta?
Näin, kuinka ihmisten elämä valui hukkaan.
Näin, mitä seurauksia synnillä voi olla.
Halusin elää oikein.
Ensimmäinen albumisi syntyi jo sitä ennen.
Olin 11-vuotias. Rakastin Jeesusta, mutta en tuntenut häntä.
Lapset ovat sellaisia.
Tunsin vetoa Jumalan puoleen, vaikken ymmärtänyt sitä.
Hypätään muutama vuosi eteenpäin.
Nyt olet kuuluisa gospel-muusikko myös Kenian rajojen ulkopuolella.
Googlettamalla saa sinusta vaikka mitä tietoja.
Mikä Martha Munizzissa viehätti niin paljon, -
että halusit tulla Afrikan Martha Munizziksi?
Rakastan ylistysmusiikkia.
Nyt vanhempana ymmärrän, miksi Jumala rakastaa ylistystämme.
Hän ei voi tehdä sitä itse.
Rakastan ylistämistä.
Nuorempana halusin olla Ron Kenoly.
Sitten tuli Martha, -
ja iloitsin siitä.
Koska hän on nainen? Helpompi tekeytyä häneksi?
Ei. Hän on nainen, ja hän kirjoittaa hienoja kappaleita.
Hän tekee todella kaunista ylistysmusiikkia.
Minä haluan tehdä sitä Afrikassa.
Kuinka paljon kansainväliset artistit ovat vaikuttaneet -
kenialaiseen musiikkiin?
Hyvin paljon.
Keniassa kuunnellaan paljon ulkomaista musiikkia.
Vasta nyt kenialaiset ovat alkaneet arvostaa omaa musiikkiaan, -
jopa perinteistä musiikkia.
Toisaalta jopa perinteinen musiikki on saanut vaikutteita -
eri maiden musiikista.
Mikä sinun musiikissasi on nimenomaan kenialaista?
Kieli ja jotkut perinteiset kappaleet.
Soittimina käytän sekä perinteisiä että ulkomaisia soittimia.
Sitä kutsutaan afro-fuusioksi.
Joku katsojistamme saattaa olla sellaisessa elämäntilanteessa, -
joka on saanut heidät ymmälle.
Kuinka rohkaisisit heitä jatkamaan, -
niin etteivät he luovuttaisi?
Jumala on uskollinen.
Muistutan itseäni aina siitä, -
miten vaikeaa Jeesuksen oli mennä ristiinnaulittavaksi.
Ei ole helppo odottaa kivuliasta kuolemaa.
Hän pyysi, että Jumalan tahto voisi tapahtua.
Hän laittoi omat halunsa syrjään.
Meidän on osattava pyytää Jumalan tahdon tapahtumista.
Minunkin elämässäni tapahtuu asioita, joista en pidä.
Rukoilen silti, että Jumalan tahto tapahtuisi, ei minun tahtoni.
Hän on laivani kapteeni, eikä laivani silloin voi hukkua.
Kiitos paljon vierailustasi. -Kiitos teille.
Totuuden hetki on tullut.
Tuottajat saivat minut painostuksen alla lupaamaan, -
että menen gebardin häkkiin.
Avaa ovi, veli. Mutta astu itse ensin sisään!
Hyvänen aika.
Muyiwa astuu gebardin häkkiin vain teitä varten, rakkaat katsojat.
Danielista varmasti tuntui tältä.
Lähestyn gebardeja!
Voi hyvä tavaton.
Mikä sen nimi on? Voiko sitä silittää? - Sen nimi on Teva.
Silitän gebardia!
Nämä tykkäävät syödä lihaa.
Ovatpa ne isoja.
Kiitos, Herra Jeesus.
Katsokaa, se nukahti!
Pyhä Henki kosketti sitä.
Voi pientä!
Nyt saa riittää.
Kiitos Herralle.
Ohjelma on jo lopuillaan.
Lisää kuvia gebardeista löydätte nettisivuiltamme -
ja myös Facebookista.
Kirjoitan sinne, miltä tuntui silittää gebardia.
Ensi kertaan!
MERCY MASIKA "MILELE"
Suomennos: Hanna Tischer